प्रतिवर्ष विश्व पर्यावरण दिवस मनाने के लिए कई देशों में से एक का चुनाव किया जाता है, जहाँ इस कर्यक्रम की व्यवस्था की जाती है. मेजबान देशों पर ध्यान केंद्रित करने से पर्यावरणीय चुनौतियों का सामना करने और उन्हें संबोधित करने के प्रयासों का समर्थन करने में मदद मिलती है. विश्व पर्यावरण दिवस 2018 का आयोजन भारत देश में किया जाना है, जोकि 5 जून को आयोजित किया जायेगा. 19 फरवरी को संयुक्त राष्ट्र और केन्द्रीय पर्यावरण एवं वन मंत्रालय द्वारा यह घोषणा की गई, कि इस वर्ष 44 वें विश्व पर्यावरण दिवस कार्यक्रम के लिए भारत द्वारा मेजबानी की जाएगी. केन्द्रीय पर्यावरण मंत्री डॉ. हर्षवर्धन और संयुक्त राष्ट्र के पर्यावरण प्रमुख एरिक सोहलम की उपस्थिति में इस पर हस्ताक्षर किये गये. इस मेजबानी के लिए भारत को चुनने के बारे में ट्वीट करते हुए, एरिक सोहलम ने कहा कि – ‘प्लास्टिक प्रदूषण कम करने पर भारत का नेतृत्व बहुत महत्वपूर्ण है”.